钦定古今图书集成/理学汇编/文学典/第117卷 > 龚五韺〈张墉〉
## 钦定古今图书集成/理学汇编/文学典/第117卷 > 龚五韺〈张墉〉

按《浙江通志》：“五，韺字华茂，墉字石宗，俱仁和人。两人
总角定交。龚贫，张推宅而居，终其身。张喜著书，有《二
十一史，识馀》若干卷。龚八岁属文，十二工诗赋。当时
名士文坛，悉以制举，艺树壁垒，而龚张独以古学擅
名，屏帐间争得其片言只字，以为生色。游其门者，皆
致身通显。”陈尚书敳永、顾侍御豹文，其高弟也。张以
布衣终，蓬蒿掩径，不通宾客。龚授浦城学博，寻迁顺
昌令，御敌捍患，爱民如子。已，膺内擢，卒。